# Stefanina Moro

Stefanina Moro (Gènova, 14 novembre 1927-Asti, 9 d'octubre de 1944) va ser una jove partisana italiana capturada durant l'ocupació d'Itàlia per les forces de l'Alemanya nazi. Va morir a conseqüència de les tortures als setze anys.

## Biografia

Nascuda a Gènova, va viure al districte de Quezzi, a la part muntanyosa de la ciutat. El 1944, durant la Campanya d'Itàlia (Segona Guerra Mundial), es va unir a la resistència i va exercir com staffetta, enllaç responsable de mantenir les comunicacions entre els diferents grups de partisans. El 1944, encara adolescent, va ser arrestada per les forces de la Wehrmacht. Va ser portada, primer a la Casa del Fascio de Cornigliano, i després a la Casa dello Studente, un antic edifici universitari al Corso Gastaldi, ocupat pels nazis i convertit en presó. Allí, va ser torturada sota el comandament de Friedrich Engel (Oficial de les SS) qui arribaria a ser conegut com el «Botxí de Gènova». La van deixar malferida però no van aconseguir fer-la parlar. Traslladada a l'hospital d'Asti, va morir el 9 d'octubre a conseqüència de les tortures.

## Llegat

El seu nom va ser inscrit al monument dedicat als caiguts de Quezzi que van morir lluitant contra l'ocupació nazi; la dedicatòria diu: «Non caddero invano ma per la libertà. Il Comitato di liberazione Nazionale Liguria agli eroici caduti del rione di Quezzi». («No van caure en va sinó per la llibertat. El Comitè d'Alliberament Nacional de Ligúria als heroics caiguts del districte de Quezzi»). A més, la ciutat de Gènova li va dedicar un carrer: Via Stefanina Moro, amb una placa que diu «Via Stefanina Moro - Caduta per la libertà (Caiguda per la llibertat) - 1927 – 9/10/1944».
A l'abril de 2020, amb motiu del 75è aniversari de l'Alliberament d'Itàlia, Sandra Zampa, sotssecretària del Ministeri de Salut del govern de Giuseppe Conte, va pronunciar un discurs en honor a les dones de la Resistència, recordant Stefanina Moro juntament amb altres partisanes emblemàtiques com ara Nilde Iotti o Irma Bandiera.

## Referències

* ↑ Seneghini, Federica. «Nelle celle della Casa dello studente di Genova, dove i nazifascisti torturarono i partigiani» (en italiano). Corriere della Sera, 25-04-2021. [Consulta: 30 maig 2021].
* ↑ Rigliaco, Dario. «Casa dello studente: gli orrori del 'boia di Genova' Engel» (en italiano). La voce di Genova, 14-03-2020. Arxivat de l'original el 24 de junio de 2021. [Consulta: 26 maig 2021].
* ↑ McPhee, Jenny. «Italy's Women Warriors» (en inglés). The New York Times, 2 enero 2000. [Consulta: 4 juny 2021].
* ↑ Blumberg, Nick. «A courier in the Italian Resistance during WWII, now in Scottsdale: "There is always tomorrow"» (en inglés). KJZZ, 23-04-2012. [Consulta: 4 juny 2021].
* ↑ Carroll, Rory. «SS officer admits Genoa massacre» (en inglés). The Guardian, 15-04-2001. [Consulta: 30 maig 2021].
* ↑ «Quando la Casa dello Studente di corso Gastaldi diventò la base del "boia di Genova"» (en italiano). Genova Today, 12 diciembre 2018. [Consulta: 30 maig 2021].
* ↑ Franzinelli, Mimmo. Tortura: storie dell'occupazione nazista e della guerra civile (1943-45) (en italiano). Milan: Mondadori, 2018. ISBN 9788804685890.
* ↑ Sommariva, Rossella. «ITALIA – Genova e le sue donne» (en italiano). Impagine, 13-02-2015. [Consulta: 26 maig 2021].
* ↑ Alfonso, Donatella. «Lezione di storia sul campo dei partigiani a Staglieno» (en italiano). La Repubblica, 23 enero 2018. [Consulta: 26 maig 2021].
* ↑ «(senza titolo)» (en italià), 21-12-2024. [Consulta: 27 desembre 2024].
* ↑ «morte del soldato monumento ai caduti 1919/11/23 - 1919/11/23» (en anglès). [Consulta: 27 desembre 2024].
* ↑ Schenone, Mariella. «Inizia dai bambini il 70° anniversario del 25 aprile di Genova» (en italiano). Comune di Genova, 21-04-2015. [Consulta: 26 maig 2021].
* ↑ Morabito, Giuseppe. «Viaggio nella Memoria» (en italiano). Sitio web de Giuseppe Morabito. [Consulta: 26 maig 2021].
* ↑ Zampa, Sandra. «75 anni dalla Liberazione. Zampa: "Guardiamo alle donne della Resistenza: seppero ricostruire il Paese, il loro esempio ci trasmetta fiducia nel futuro"» (en italiano). Ministerio de Salud de Italia, 24-04-2020. [Consulta: 26 maig 2021].

## Enllaços externs

* 25 aprile 2021. A Genova una bella e partecipata iniziativa - conté una foto de la làpida de Stefanina Moro (italià)
* The Incredible Female Italian Partisans, by Flannery Maney